இசிக் - குல் பிராந்தியம்

**இசிக்-குல் பிராந்தியம்** (*Issyk-Kul Region*, கிருகிசு மொழி Ысык-Көл облусу, ىسىق-وبلاستى) என்பது கிர்கிஸ்தானின் பிராந்தியங்களில் ஒன்றாகும். இதன் தலைநகரம் காரகோல் நகரமாகும். இதன் எல்லைகளாக அல்மாட்டி பிராந்தியம், கசக்கஸ்தான் (வடக்கு), சூய் பிராந்தியம் (மேற்கு), நாரன் பிராந்தியம் (தென்மேற்கு), சீனாவின் சிஞ்சியாங் (தென்கிழக்கு) ஆகியவற்றால் சூழப்பட்டுள்ளது. இந்த பிராந்தியமானது உலகின் இரண்டாவது பெரிய உயரமான ஏரியான இசிக்-குல் ஏரியிலிருந்து ("சூடான ஏரி") இதன் பெயரைப் பெற்றது. 

## நிலவியல்
தியான் சான் மலை அமைப்பின் முகடுகளால் சூழப்பட்ட கண் வடிவ இசிக்-குல் ஏரியானது வடபகுதியின் நிலப்பரப்பை ஆதிக்கம் செய்கிறது.

இப்பகுதியின் பெரும்பான்மையான மக்கள் ஏரியைச் சுற்றியுள்ள பகுதிகளில் வாழ்கின்றனர். குறிப்பாக ஏரியின் மேற்கு முனைக்கு அருகிலுள்ள பாலிச்சி நகரங்களிலும், அதன் கிழக்கு முனைக்கு அருகிலுள்ள கரகோல் நகரங்களிலும் வாழ்கின்றனர்.

## அடிப்படை சமூக-பொருளாதார குறிகாட்டிகள்

* மாகாண மக்கள் தொகையானது 463,900 (1 ஜனவரி 2015 க்கான மதிப்பீடு) ஆகும். இதில் 130,800 நகர்ப்புற மற்றும் 333,100 கிராமப்புற மக்கள் தொகை அடங்கும்.  
* வேலை வாய்ப்பு பெற்றவர்களின் தொகை: 180,300 (2008) 
* பதிவுசெய்யப்பட்ட வேலையற்ற மக்கள் தொகை: 4,902 (2008) 
* ஏற்றுமதி: 18.8 மில்லியன் அமெரிக்க டாலர்கள் (2008) 
* இறக்குமதி: 221.7 மில்லியன் அமெரிக்க டாலர்கள் (2008) 
* நேரடி அந்நிய முதலீடுகள்: 1,1 மில்லியன் அமெரிக்க டாலர்கள் (2008 இல்) 

## மக்கள் வகைப்பாடு
2009 ஆம் ஆண்டு நிலவரப்படி, இசிக்-குல் பிராந்தியத்தில் மூன்று நகரங்கள், ஐந்து நகர்ப்புற வகை குடியிருப்புகள் மற்றும் 175 கிராமங்கள் உள்ளன. 2009 ஆம் ஆண்டின் மக்கள் தொகை மற்றும் வீடமைப்பு கணக்கெடுப்பின்படி, இதன் உண்மையான மற்றும் நிரந்தர மக்கள் தொகை 425,116 மற்றும் 438,389 ஆகும்.

### இன அமைப்பு
2009 ஆம் ஆண்டு மக்கள்தொகை கணக்கெடுப்பின்படி, இசிக்-குல் பிராந்தியத்தின் இன அமைப்பின்படி  மக்கள் தொகை: 

## போக்குவரத்து
வடமேற்கிலிருந்து ( பிசுக்கெக்கிலிருந்து ) வரும் தொடருந்துப் பாதை பாலிச்சியில் முடிகிறது. பிசுக்கெக்கிலிருந்து வரும் பிரதான நெடுஞ்சாலை (A365) பாலிக்கி வழியாக செல்கிறது. நெடுஞ்சாலை A363 ஏரியை சுற்றி வட்டமிட்டபடி செல்கிறது. மேலும்  A362 சாலையானது ஏரியிலிருந்து கிழக்கே கஜகஸ்தானுக்கு செல்கிறது. இசிக்-குல் சர்வதேச விமான நிலையம் மற்றும் காரகோல் சர்வதேச விமான நிலையம் கஜகஸ்தானில் உள்ள அல்மாட்டியுடன் இப்பிராந்தியத்தை இணைக்கிறது . சோல்பன்-அடா விமான நிலையம் மற்றும் தம்கா விமான நிலையத்தில் வழக்கமான விமான பயணங்கள் இல்லை.

## சுற்றுலா
ஆல்ப்ஸ் அல்லது கொலராடோவை ஒத்த இப்பகுதி ஒரு முக்கிய சுற்றுலாத் தலமாக ஆக வாய்ப்பு உள்ளது. இதன் தொலைதூரத்தன்மை, வளர்ச்சியடையாத உள்கட்டமைப்பு மற்றும் கிர்கிஸ் தேசியவாதிகள் மற்றும் விடுதலை அமைப்புகளுக்கு இடையே வளர்ந்து வரும் மோதல்கள் ஆகியவை இதற்கு தடை கல்லாக உள்ளன. 2008 திசம்பரில் வெடித்தத மோதலால், 39 பொதுமக்கள் கொல்லப்பட்டனர். தற்போது, ஏரியைச் சுற்றியுள்ள சோவியத் கால கட்டுமானங்களை மிகவும் துணிச்சலான சர்வதேச சுற்றுலாப் பயணிகளும், பெரும்பாலும் உள்ளூர் மக்களாலும் பார்வையிடப்படுகிறது.

## மாவட்டங்கள்
இஸ்ஸிக்-குல் நிர்வாக ரீதியாக ஐந்து மாவட்டங்களாக பிரிக்கப்பட்டுள்ளது: 

## காட்சியகம்

படிமம்:Camping_on_the_shores_of_lake_Issyk_Kul_(Unsplash).jpg|இசிக் குல், கிர்கிசுத்தான்
படிமம்:Pik Karakolskiy.JPG|காரகோல் சிகரம்
படிமம்:Issyk Kul at sundown.jpg|சூரிய அஸ்தமனத்தில் இசிக்-குல் ஏரி 
படிமம்:AlaKol.jpg|கிர்கிஸ்தானின் டெர்ஸ்கி ஆலா-டூ மலைகளில் உள்ள அல-குல் ஏரி
படிமம்:E8211-Tamchy-lonely-tree.jpg|இசிக்-குல் ஏரி யின் வடக்குக் கரையிலும், காங்கே ஆலா-டூ மலைக்கும் இடையில் உள்ள பீடபூமி (டாம்சிக்கு அருகில்)
படிமம்:E8286-Tamchy-mosque.jpg|இசிக்-குல் பிராந்தியத்தின் டாம்ச்சி கிராமத்தில் ஒரு பள்ளிவாசல்
படிமம்:Issyk Kul Jurtencamp.jpg|இசிக்-குல் ஏரியின் கரையில் ஒரு யூர்ட் முகாம்


## குறிப்புகள்

பகுப்பு:Coordinates on Wikidata
பகுப்பு:கிர்கிசுத்தானின் பிராந்தியங்கள்